Ir-Regolament tal-Kummissjoni (KE) Nru 749/2004
tat-22 ta’ April 2004
li jistabbilixxi miżuri transitorji f’dak li jirrigwardja l-ħalib tax-xorb prodott fl-Estonja
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat it-Trattat ta’ Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Poland, l-Islovenja u l-Islovakkja, u partikolarment l-Artikolu 2(3) tiegħu,
Wara li kkunsidrat l-Att ta’ l-Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Poland, l-Islovenja u l-Islovakkja, u partikolarment l-ewwel paragrafu ta’ l-Artikolu 41 tiegħu,
Billi:
(1) Aktar minn 90 % tal-ħalib tax-xorb prodott fl-Estonja għandu kontenut ta’ grass ta’ 2.5 %, li ma hux konformi mal-ħtiġiet ta’ l-Artikolu 3(1)(b) tar-Regolament tal-Kunsill (KE) Nru 2597/97 tat-18 ta’ Diċembru 1997 li jistabbilixxi regoli addizzjonali dwar l-organizzazzjoni komuni tas-suq fil-ħalib u fil-prodotti tal-ħalib dwar il-ħalib tax-xorb [1].
(2) Sabiex tkun iffaċilitata transizzjoni lejn l-applikazzjoni sħiħa tar-Regolament (KE) Nru 2597/97, huwa għalhekk meħtieġ li jkunu adottati miżuri transitorji li jippermettu l-forniment għall-bejgħ fl-Estonja ta’ ħalib prodott fl-Estonja b’kontenut ta’ grass ta’ 2,5 %.
(3) Il-miżuri li hemm provvediment dwarhom f’dan ir-Regolament huma konformi ma’ l-opinjoni tal-Kumitat ta’ Ġestjoni tal-Ħalib u l-Prodotti mill-Ħalib,
ADOTTAT DAN IR-REGOLAMENT:
Artikolu 1
Bħala deroga mill-Artikolu 3(1)(b) tar-Regolament (KE) 2597/97, il-ħalib tax-xorb prodott fl-Estonja b’kontenut ta’ grass ta’ 2,5 % jista jkun fornut jew mibjugħ fl-Estonja skond l-Artikolu 2(1) ta’ dak ir-Regolament.
Artikolu 2
Dan ir-Regolament għandu jidħol fis-seħħ suġġett għal, u fid-data tad-dħul fis-seħħ tat-Trattat ta’ l-Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, tal-Polonja, l-Islovenja u l-Islovakkja.
Dan għandu jkun applikabbli sat-30 April 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-22 ta’ April 2004.